alexandrainst/scandi-wiki huggingface dataset:
Tippeligaen 2010

Tippeligaen 2010 var den 20. sesongen av den norske eliteserien i fotball som gjekk under namnet Tippeligaen, og den andre sesongen med 16 deltakande lag. Dei nyopprykte laga var Haugesund og Hønefoss, i tillegg til Kongsvinger som vann kvalifiseringa. Regjerande meister var Rosenborg.

Rosenborg avgjorde serien i den 28. eliteserierunden, heime mot Tromsø. Dei vann kampen 1–0 etter scoring av Rade Prica, og tok sitt 22. seriegull. Kongsvinger og Sandefjord, i tillegg til Hønefoss som tapte kvalikfinalen mot Fredrikstad rykte ned.

Sesongen starta 13. mars 2010. Siste serierunde vart spelt 7. november 2010.

Tabell
●
Tromsø
●
Rosenborg
●
Molde
●
Aalesund
●
Brann
●
Haugesund
●
Viking
●
Start
●
Lillestrøm
●
Kongsvinger
●
Vålerenga
●
Hønefoss
●
Stabæk
●
Strømsgodset
●
Sandefjord
●
Odd Grenland

Kvalifisering til internasjonale kampar 
Tre lag kvalifiserte seg for internasjonale kampar i sesongen 2011/2012 frå Tippeligaen i 2010:
 Rosenborg til Mesterligaen (frå andre kvalifiseringsrunde) som serievinnar.
 Vålerenga til Europaligaen (frå andre kvalifiseringsrunde) som nummer to i serien.
 Tromsø til Europaligaen (frå første kvalifiseringsrunde) som nummer tre i serien.

I tillegg kvalifiserte Strømsgodset for Europaligaen (frå tredje kvalifiseringsrunde) som Noregsmeister i 2010. Mens Aalesund kvalifiserte for Europaligaen (frå første kvalifiseringsrunde) som Noregs representant i Fair Play-konkurransen .

Statistikk

Laga

Hovudtrenarar 

Hovudtrenarar for dei ulike laga ved sesongstart var:

Trenarbytter

Tilskodartal

Arenaer

Heimebaner for 2010-sesongen:

TV-kampar 
Totalt 86 kampar vart sende på fri-TV. 30 kampar på TV 2, 28 kampar på NRK og 28 kampar på TV 2 Zebra.

Dommarar 

Noregs Fotballforbund hadde sett opp desse dommarane for sesongen 2010:

Målskårarar 

Sengalske Baye Djiby Fall i Molde vart toppskårar med 16 krediterte mål.

Terminliste

Kjelde: Noregs Fotballforbund

Oversikt/resultat
 Tabellen skal lesast slik: Heimekampar ligg vassrett, medan bortekampar er plassert loddrett. Grøn, gul og raud bakgrunn indikerer høvesvis heimesiger, uavgjort og bortesiger.

Kjelde: Noregs Fotballforbund

Kvalifisering til Tippeligaen 2011 

Fire lag spelte kvalifisering om den siste plassen Tippeligaen 2011. 

Deltakarane var Hønefoss som enda på 14. plass i Tippeligaen og Fredrikstad, Løv-Ham og Ranheim som enda på 3. til 5. plass i Adeccoligaen 2010.
 
I semifinalane møttest Hønefoss og  Ranheim på AKA Arena, medan Fredrikstad møtte Løv-Ham heime på Fredrikstad stadion. I finalarunden hadde vinnaren av første semifinale heimekamp først, og vinnaren av andre semifinale heimekamp sist. Etter 8-1 samanlagt over Hønefoss rykte Fredrikstad opp til Tippeligaen 2011.

Semifinalar 12. november
 2–0 Fredrikstad – Løv-Ham
 2–1 e.e.o. Hønefoss – Ranheim

Innleiande finale 9. november
 1–4 Hønefoss – Fredrikstad

Avsluttande finale 12. november
 4–0 Fredrikstad – Hønefoss

Kjelde: Noregs Fotballforbund

Kjelder 
Denne artikkelen bygger på «Tippeligaen 2010» frå ,  den 6. mai 2013.

Bakgrunnsstoff 
NFFs nettsider om Tippeligaen
Abanagan

Abanagan er ei parsisk vasshøgtid som blir feira på dagen aban (den tiande) i månaden aban (den åttande i det parsiske året). Dagen er kjend som aban ardvisur jashan blant indiske parsarar.

Under abanagan ærer ein vatn, i form av elvar eller sjøen, ved å legga blomar og søtmat uti.

Adargan er ei tilsvarande høgtid for elden.

Kjelder 
 Denne artikkelen bygger på «Aban» frå , den 13. november 2009. 
 
 avesta.org

Parsiske høgtider
Vasshøgtider
Kalahari

Kalahari er eit stort ørken- og savanneplatå sør i Afrika. Kalahari-området dekker rundt 900 000 km², og det omfattar store delar av Botswana og delar av Namibia og Sør-Afrika.

Kalahari har lite nedbør, rundt 76–190 mm i året. Nokre delar kan likevel få over 250 millimeter. Einaste elva som renn inn i området er Okavango, som dannar eit innlandsdelta her. Medan store delar av Kalahari er ekte ørken hovudsakleg dekt av raud sand, er andre delar rike på plante- og dyreliv. Fleire delar er verna, som Central Kalahari Game Reserve, Khutse Game Reserve og Kgalagadi Transfrontier Park. 

Sanfolk har levd i Kalahari i over 20 000 år og livnært seg gjennom jakt og sanking.

Kjelder 
 Denne artikkelen bygger på «Kalahari Desert» frå ,  den 13. november 2009.

Bakgrunnsstoff 

Ørkenar i Afrika
Botswansk geografi
Namibisk geografi
Sørafrikansk geografi
Knutna Nävar

Knutna Nävar (knytte nevar) var ei kommunistisk musikkgruppe frå Göteborg som var aktive på 1970-talet. Dei gav ut to plater gjennom det Svenske Kommunistiske Parti sitt plateselskap Proletärkultur, og to singlar vart utgjevne av Clarté ML. Nokre av deira mest kjende songar er Sången om Stalin, Det är något konstigt med friheten, Arbetarbröder og Balladen om Ho Chi Minh.

Mange av melodiane er lånt frå klassiske kampsongar, som den italienske 'Bella Ciao', men òg frå klassiske amerikanske songar som til dømes songar av Joe Hill og Woody Guthrie.

Per i dag er det svært vanskeleg å få tak i Knutna Näver sine plater i fysisk format, og dei få kopiane som finst er svært mykje verd. Knutna Nävar sin musikk florerer i fildelingsnettverk og på YouTube.

Diskografi
De svarta listornas folk (1973)
Hör Maskinernas Sång (1973)
Vi slåss för vår framtid (1972)
Dom ljuger
Internationalen och andra revolutionära arbetarsånger

Bakgrunnsstoff 

 Progg.se om Knutna nävar 
 CD-omslaga til Knutna nävar
 

Svenske musikkgrupper
Musikkgrupper frå 1970-talet
Utvidingspakke

Ei utvidingspakke, også kalla tilleggspakke eller ekspansjonspakke (eng: expansion pack), er eit tillegg til eksisterande spel som rollespel, brettspel og elektroniske dataspel. Slike pakker gjev spelet nye spelarnivå, våpen og gjenstandar, eller ei utvida historie til det opphavlege spelet. Utvidingspakkar er som oftast utvikla av den same produsenten som utvikla originalspelet, men det hender at produsenten lisensierer rettane til ein tredjepart.

Ettersom ei ekspansjonspakke vanlegvis berre inneheld tilleggsmateriale, må brukaren ha originalspelet i tillegg, for at det skal vere mogleg å bruke det. Somme gonger er utvidingspakkane likevel tilgjengeleg både med og utan originalspelet inkludert, slik som t.d The Sims: Livin' Large. Slike pakkeløysingar gjer spelet meir tilgjengeleg for nye spelarar. Spel som etterkvart har nådd slutten på si kommersielle levetid, kjem ofte ut i utgåver der originalspelet ligg saman med alle dei utgjevne utvidingspakkane. Slike spel er påtrykt "Complete" eller "Gold edition" etter namnet på originalspelet.

Frittståande utvidingspakkar 
Nokre utvidingspakkar, slik som Half-Life: Blue Shift og Sonic & Knuckles, treng ikkje originalspelet for at det nye materialet skal kunne nyttast. Under installeringa av Blue Shift, vert naudsynte komponentar lasta ned frå Steam-nettverket. Sonic and Knuckles for Sega Mega Drive var uvanleg på den måten at spelekassetten fungerte som eit frittståande spel aleine, samstundes som den fungerte som utvidingsspakke for både Sonic the Hedgehog 2 og Sonic the Hedgehog 3.

Dataspel
Brettspel
Rollespel
Programvare
Spelutstyr
Alcalá de Henares

Alcalá de Henares er ein by i Spania. Det historiske sentrumet i byen er ein del av verdsarva til UNESCO og eit av dei første bispedøma i Spania vart grunnlagd her. Han ligg i den autonome regionen Madrid, 35 km nordaust for byen Madrid, 588 meter over havet. Han har i overkant av 200 000 innbyggjarar og er den nest største byen i regionen etter den spanske hovudstaden.

Namn
Namnet «Alcalá de Henares» tyder 'Citadellet ved [elva] Henares'.

Byen vert ofte berre kalla Alcalá, medan «de Henares» vert nytta for å skilje han frå fleire andre byar med same namn.

Historie
Byen har vore busett sidan koparalderen. Romarane erobra området på første hundreåret fvt. og bygde byen Complutum nær den tidlegare keltiberiske busetnaden Iplacea. Dermed var han den einaste romarbyen i regionen rundt Madrid. Med 10 000 innbyggjarar nådde han status som Municipium og hadde fleire institusjonar. Etter at Romarriket fall, kom byen under vestgotarane. Han vart mindre viktig, men ein del pilegrimar kom hit for å vitje St. Justo og Pastor.

Maurarane erobra den vestgotiske byen i 711, og grunnla ein ny busetnad. Dei bygde ein al-qal'a, som tyder «citadell» på arabisk, på ein nærliggande ås, i dag kjend som Alcalá la Vieja (Gamle Alcalá). Den 3. mai 1118 vart han erobra attende av erkebiskopen av Toledo Bernardo de Sedirac for Castilla. Dei kristne kalla han Burgo de Santiuste og busette seg i den opphavlege romerske byen, medan den arabiske vart forlaten. Byen vart avstått til bispedømet i Toledo. Fram til slutten av reconquistaen hadde den kristne byen både ein jødisk og ein maurisk bydel, samt kjende marknadsplassar. Den sentrale plasseringa gjorde at kongane av Castilla ofte vitja byen når dei var på reiser. 

Ein gong i 1480-åra hadde Kristoffer Columbus det første møtet med kong Ferdinand og Isabella, som finansierte reisa hans til Amerika. 

Byen vart hardt råka under den spanske borgarkrigen.

Kjelder
Denne artikkelen bygger på «Alcalá de Henares» frå ,  den 13. november 2009.

Bakgrunnsstoff

Universidad de Alcalá

Byar i Regionen Madrid
Verdsarv i Spania
Fuenlabrada

Fuenlabrada er ein by og ein kommune i den autonome regionen Madrid i Spania. Han ligg sørvest for sentrum av byen Madrid og er ein del av storbyområdet til hovudstaden med like i underkant av 200 000 innbyggjarar. 

Av kjende folk frå Fuenlabrada finn ein fotballspelaren Fernando Torres.

Bakgrunnsstoff 
Offisiell nettstad

Kjelder 
Denne artikkelen bygger på «Fuenlabrada» frå , den 13. november 2009. 
 

Byar i Regionen Madrid
Busetnader grunnlagde i 1310-åra
Leganés

Leganés er ein by sentralt i Spania. Han er ein del av storbyområdet rundt Madrid og er i røynda ein arbeidarklasseforstad med kring 185 000 innbyggjarar. Han ligg 10 km sørvest for sentrum av Madrid. 

Det ligg ei avdeling av Universidad Carlos III i byen, grunnlagd i 1989. 

Parquesur er eit av dei største kjøpesentra i Europa og ligg i Leganés.

Leganés har ei gate som heiter AC/DC til ære for det australske rockebandet AC/DC. Bandet vitja byen for å innvie gata. Gateskiltet vart ofte stolen, før byrådet valde å måle det på ein vegg i staden for å erstatte skiltet om att og om att.

Bakgrunnsstoff 
Offisiell nettstad 
Universitetet Carlos III i Madrid

Kjelder 
Denne artikkelen bygger på «Leganés» frå , den 13. november 2009. 
 

Byar i Regionen Madrid
Busetnader grunnlagde på 1200-talet
Skipingar i 1280
Alcorcón

Alcorcón er ein by i storbyområdet til Madrid i Spania med kring 170 000 innbyggjarar. Han ligg 13 km sørvest for Madrid. 

Området der byen ligg har vore busett sidan førhistorisk tid. Byen vart første gong nemnd i skriftlege kjelder i 1208. Byen har vokse raskt dei siste åra på grunn av innflytting frå andre stader i Spania. 

Det ligg to sjukehus i byen, eit statleg og eit privat.

Kjelder 
 Denne artikkelen bygger på «Alcorcón» frå , den 13. november 2009. 
 

Byar i Regionen Madrid
Getafe

Getafe er ein by sør i storbyområdet til Madrid i  Spania og ein av dei mest folkerike og industrialiserte byane i kommunen. I byen ligg ein av dei eldste spanske militære flybasane, samt Universidad Carlos III de Madrid. Her ligg òg Cerro de los Ángeles som vert rekna som det geografiske midtpunktet på Den iberiske halvøya. Byen ligg 13 km sør for sentrum i Madrid. Han ligg på eit flatt område i Meseta Central i nedslagsfeltet til elva Manzanares.

Plasseringa nær Madrid gjorde at Getafe vart kraftig industrialisert på 1900-talet. Dette førte til ein folkeauke og byen har i dag kring 165 000 innbyggjarar.

Historie 

Historia til Getafe kan delast inn i tre perioadar. Den første perioden varte frå førhistorisk tid til 1326 då det fanst forskjellige siviliasjonar og landsbyar i området, sjølv om Getafe sjølv ikkje eksisterte som ein kommune. Den andre perioden varte frå 1300-talet til 1900-talet då Getafe vart ein liten by som sakte utvikla seg. Den tredje perioden starta på 1900-talet og held fram framleis. Getafe har då endra seg frå ein liten jordbruksby til ein stor industriby med stor auke innan handel, industri, folketal og storleiken på byen.

Bakgrunnsstoff 

Informasjon om Getafe 
Turistinformasjon

Kjelder 
Denne artikkelen bygger på «Getafe» frå ,  den 13. november 2009. 
 oppgav desse kjeldene:

Byar i Regionen Madrid
Busetnader grunnlagde i 1320-åra
Skipingar i 1326
Torrejón de Ardoz

Torrejón de Ardoz er ein by i storbyområdet til Madrid i Spania og har kring 115 000 innbyggjarar. 

Han ligg 20 km aust for Madrid og er i røynda ein forstad og bustadområde for hovudstaden. 

Under den spanske borgarkrigen var byen åstad for ein massakre av antirepublikanske soldatar og påståtta nasjonalistiske sivile utført av kommunistpartiet. 

Det ligg ein militær flybase i Torrejón de Ardoz.

Kjelder 
Denne artikkelen bygger på «Torrejón de Ardoz» frå , den 13. november 2009. 
 

Byar i Regionen Madrid
Busetnader grunnlagde på 1000-talet
Parla

Parla er ein kommune i storbyområdet kring Madrid i Spania. Han ligg sør i Regionen Madrid, om lag 20 km frå hovudstaden. Byen ligg kring 650 meter over havet og har opp mot 110 000 innbyggjarar.

Historie 

Det har budd folk her sidan steinalderen. Og frå kring år 200 fvt. slo nomadar frå kysten seg ned i området. 

Den først skriftlege kjelda som nemner Parla er skriven av Kong Alfonso XI av Castilla den 6. januar 1338. Etter den spanske sjølvstendekrigen kom mange fattige flyktningar til byen frå andre stader i landet. Det var kring denne tida at han fekk bystatus.

Kjelder
Denne artikkelen bygger på «Parla» frå ,  den 13. november 2009.  
 

Byar i Regionen Madrid
Lars Strømme d.y.

Lars Olaus Strømme () var ein norsk lærar og forfattar. Han vert i dag hugsa for sitt verk om bumerke på Sunnmøre og for sitt granskararbeid ved historiske arkiv i Bergen. Lars Strømme d.e. var farfaren hans.

Liv og gjerning 
Lars Strømme var son av ein prest, fødd i Tolga i Hedmark. I 1893 tok han til å studere i hovudstaden. Faren ynskte han skulle verte prest, så sonen studerte teologi ei tid. Sidan gjekk han krigsskulen, før han litt etter 1900 byrja som lærar. Ti år arbeidde han på Vestheim skole i Kristiania. Ferda vidare gjekk til Harstad der han var styrar ved ein middelskule. For å kunne studere forfedrane si historie, fekk han seg lærarpost i Bergen. Fritida nytta han i statsarkivet. Han budde seinare ei tid i Trondheim og granska arkivsaker der. Bokverket Bumerke frå Sunnmøre (1943) gjorde han ferdig medan han budde i Rendalen, der faren hadde vore sokneprest. 

Arkivarbeida frå tida i Bergen og Trondheim har vore nytta som grunnlagsmateriale i fleire bygdesoger på Sunnmøre. Mellom anna vart han for sitt forskingsarbeid kreditert som medforfattar til Hjørundfjordboka III-V, bøker som kom ut i perioden 1988-93. Strømmes avskrifter, brev og manuskript er tilgjengeleg på Statsarkivet i Bergen som Lektor Strømmes samlinger. Tor Myklebust har utarbeidd ein detaljert over arkivet etter Strømme,  

Han døde i Bergen.

Verk 
 Strømme, Lars:Bumerke frå Sunnmøre, (1943)
 Strømme, Lars og Ragnar Standal:Hjørundfjordboka. Band III, 1988
 Strømme, Lars og Ragnar Standal:Hjørundfjordboka. Band IV, 1990
 Strømme, Lars og Ragnar Standal:Hjørundfjordboka. Band V, 1993

Kjelder 
 Omtale ved Ole Mørk Sandvik, prenta i Hjørundfjordboka. Kultursoga I, s. 7-9.
Alcobendas

Alcobendas er ein by i Regionen Madrid, sentralt i Spania. Han ligg om lag 13 km nord for Madrid og 7 km frå Barajas internasjonale flyplass. Byen består av eit sentralt urbant område, Valdelasfuentes, bustadområda La Moraleja og El Soto de la Moraleja, naturreservatet Valdelatas og eit lett industriområde.

Kjende personar frå Alcobendas
 Penélope Cruz, skodespelar

Kjelder
Denne artikkelen bygger på «Alcobendas» frå ,  den 13. november 2009.  
 

Byar i Regionen Madrid
Coslada

Coslada er ein by i Regionen Madrid i Spania. Byen har kring 90 000 innbyggjarar. 

Dei fleste transportselskapa i Spania har kontor i Coslada og han er eit stort transportknutepunkt. I tillegg ligg byen nær Barajas internasjonale flyplass.

Bakgrunnsstoff
Offisiell nettstad

Kjelder
Denne artikkelen bygger på «Coslada» frå ,  den 13. november 2009.  
 

Byar i Regionen Madrid
Las Rozas de Madrid

Las Rozas de Madrid (eller berre Las Rozas) er ein av dei større byane og kommunane i Regionen Madrid i Spania.  Han har kring 85 000 innbyggjarar og ligg kring 18 km nordvest for Madrid. Kommunen grensar til Torrelodones i nord, Villanueva del Pardillo og Galapagar i vest, Monte del Pardo (Madrid) i aust og Majadahonda i sør. 

Las Rozas har ein av dei høgaste inntektene per innbyggjar i Regionen Madrid.

Historie 
I følgje somme historikarar kan Las Rozas ha vore den gamle Miacum, namnet på byen som Madrid utvikla seg frå. Las Rozas vart grunnlagd langs vegen som gjekk frå Segovia til Titulcia. 

Under den spanske borgarkrigen var området åstad for store slag, og det finst framleis bunkerar frå denne tida att i dag.

Kjelder 
Denne artikkelen bygger på «Las Rozas de Madrid» frå , den 13. november 2009.

Bakgrunnsstoff 
Offisiell nettstad

Byar i Regionen Madrid
Regjeringa Bratteli I

Trygve Bratteli si første regjering vart utnemnd 17. mars 1971 og sat til 18. oktober 1972. 

Regjeringa kom til fordi regjeringa Borten gjekk i oppløysing på grunn av usemje om EF-spørsmålet. 

Den gjekk av fordi Trygve Bratteli i ein tale på Gjøvik sa at han ville gå av viss det ikkje vart ja-fleirtal i folkerøystinga om norsk medlemskap i EF 25. september 1972. Ein kan seie at han stilte kabinettspørsmål til folket. Då det vart nei-fleirtal, gjekk regjeringa av, og ei regjering frå nei-partia Senterpartiet, Venstre og Kristeleg folkeparti vart skipa under leiing av Lars Korvald, Kristeleg folkeparti: Regjeringa Korvald.

Trygve Bratteli si første regjering var ei regjering med statsrådar berre frå Arbeidarpartiet. Medlemmer i regjeringa var:

Statsminister: Trygve Bratteli 17. mars 1971 - 18. oktober 1972
Utanriksminister: Andreas Cappelen 17. mars 1971 - 18. oktober 1972

Statsråd i: 

Justis- og politidepartementet: 
Oddvar Berrefjord 17. mars 1971 - 18. oktober 1972

Finans- og tolldepartementet:
Ragnar Christiansen 17. mars 1971 - 18. oktober 1972

Handels- og skipsfartsdepartementet:
Per Kleppe 17. mars 1971 - 18. oktober 1972

Industridepartementet:
Finn Lied 17. mars 1971 - 18. oktober 1972  - (permittert 24. september - 4. november 1971)
Per Kleppe konstituert 24. september - 4. november 1971

Familie- og forbrukardepartementet
Inger Louise Valle 17. mars 1971 - 8. mai 1972

Forbrukar- og administrasjonsdepartementet:
Inger Louise Valle 8. mai 1972 - 18. oktober 1972

Fiskeridepartementet:
Knut Hoem 17. mars 1971 - 24. januar 1972
Magnus Andersen 24. januar 1972 - 18. oktober 1972

Kommunal- og arbeidsdepartementet:
Odvar Nordli 17. mars 1971 - 18. oktober 1972

Løns- og prisdepartementet
Olav Gjærevoll 17. mars 1971 - 8. mai 1972

Miljøverndepartementet:
Olav Gjærevoll 8. mai 1972 - 18. oktober 1972

Samferdsledepartementet:
Reiulf Steen 17. mars 1971 - 18. oktober 1972

Kyrkje- og undervisingsdepartementet:
Bjartmar Gjerde 17. mars 1971 - 18. oktober 1972

Forsvarsdepartementet:
Alv Jakob Fostervoll 17. mars 1971 - 18. oktober 1972

Landbruksdepartementet:
Thorstein Treholt 17. mars 1971 - 18. oktober 1972

Sosialdepartementet:
Odd Højdahl 17. mars 1971 - 18. oktober 1972

Sjå også
 Norske regjeringar

Kjelder 
 Regjeringen.no om Trygve Bratteli si første regjering, vitja 15. november 2009

 
Bratteli 1
Regjeringa Bratteli II

Trygve Bratteli si andre regjering vart utnemnd 16. oktober 1973 og sat til 15. januar 1976. 

Regjeringa var ei regjering med statsrådar berre frå Arbeidarpartiet. 

Statsminister: Trygve Bratteli 16. oktober 1973 - 15. januar 1976

Utanriksminister: Knut Frydenlund 16. oktober 1973 - 15. januar 1976

Statsråd i: 

Justis- og politidepartementet: 
Inger Louise Valle 16. oktober 1973 - 15. januar 1976

Finans- og tolldepartementet:
Per Kleppe 16. oktober 1973 - 15. januar 1976

Handels- og skipsfartsdepartementet:
Jens Evensen 16. oktober 1973 - 27. september 1974
Einar Magnussen konstituert 27. september 1974 - 15. januar 1976

Sekretariatet for havretts- og fiskerigrensesaker
Jens Evensen 27. september 1974 - 15. januar 1976

Industridepartementet:
Ingvald Ulveseth 16. oktober 1973 - 15. januar 1976

Forbrukar- og administrasjonsdepartementet:
Odd Sagør 16. oktober 1973 - 15. januar 1976

Fiskeridepartementet:
Eivind Bolle 16. oktober 1973 - 15. januar 1976

Kommunal- og arbeidsdepartementet:
Leif Aune 16. oktober 1973 - 15. januar 1976

Miljøverndepartementet:
Tor Halvorsen 16. oktober 1973 - 6. september 1974
Gro Harlem Brundtland 6. september 1974 - 15. januar 1976

Samferdsledepartementet:
Annemarie Lorentzen 16. oktober 1973 - 15. januar 1976

Kyrkje- og undervisingsdepartementet:
Bjartmar Gjerde 16. oktober 1973 - 15. januar 1976

Forsvarsdepartementet:
Alv Jakob Fostervoll 16. oktober 1973 - 15. januar 1976

Landbruksdepartementet:
Thorstein Treholt 16. oktober 1973 - 15. januar 1976

Sosialdepartementet:
Sonja Ludvigsen 16. oktober 1973 - permisjon frå 16. april 1974, døydde 12. juli 1974
Tor Halvorsen konstituert frå 16. april 1974, fast frå 12. juli 1974 - 15. januar 1976

Sjå også
 Norske regjeringar

Kjelder 
 Trygve Bratteli si andre regjering hos Regjeringen.no, vitja 15. januar 2010

 
Bratteli 2
Odd Højdahl

Odd Højdahl () var ein norsk fagforeiningsleiar og politikar for Arbeidarpartiet. Han var nestformann i LO i perioden 1969-1977, og statsråd og sjef for sosialdepartementet i Trygve Bratteli si første regjering i perioden frå 17. mars 1971 til 18. oktober 1972.

Odd Højdahl var fødd i Oslo. Han studerte jus frå 1941 til 1943. Etter den andre verdskrigen arbeidde han som politimann eit år, før han tok arbeid innanfor offentleg administrasjon. 

Han vart heiltids tillitsvald allereie i 1951, og steig deretter i gradene innan LO. Han var sekretær og leiar i Norsk Tenestemannslag, og var leiar for Statstenestemannskartellet frå 1964 til 1969. I 1969 vart han på LO-kongressen vald til nestformann i LO, eit verv han hadde fram til 1977. 

Han blei i 1977 tilsett som direktør i Statens arbeidstilsyn, ei stilling han hadde fram til 1988.

Odd Højdahl var medlem av bystyret i Oslo i perioden 1953-1957. Han var varamann til Stortinget for Oslo i perioden 1961–1965. 

Højdahl var styremedlem i Tiden Norsk Forlag, Arbeiderbladet og Den norske Creditbank.

Kjelder 
Denne artikkelen bygger på «Odd Højdahl» frå , den 13. november 2009.  
 

Norske sosialministrar
Ap-statsrådar
Statsrådar i Regjeringa Bratteli I
Norske sosialministrar
Norske fagforeiningsleiarar
Politikarar frå Oslo
Pozuelo de Alarcón

Pozuelo de Alarcón er ein by og ein forstad til Madrid i Spania og har kring 80 000 innbyggjarar. Han er omgjeve av stor middelhavsfuruskog og ligg kring 10 km vest for Moncloa i Madrid. 

Temperaturane her er lågare enn i Madrid året rundt, på grunn av nærleiken til Sierra de Guadarrama som ligg 30 km nordvest for Pozuelo. Pozuelo har forholdsvis låg folketettleik fordi nye bustadområde er spreidd ut over tidlegare jordbruksland.

Kjelder 
 Denne artikkelen bygger på «Pozuelo de Alarcón» frå , den 13. november 2009. 
 

Byar i Regionen Madrid